google/wiki40b huggingface dataset:
Neolucanus swinhoei

Utseende

En middelsstor til stor (32-54 millimeter), blank, svart hjortebille med lyst rødbrune dekkvinger. Forkroppen er fint punktert og halvmatt, dekkvingene svært blanke. Hannens kjever er omtrent så lange som hodet, rette og knivformede med kraftige tenner på innersiden. Pronotum er avrundet, stort og bredt, ganske fint punktert, tydelig innsnevret ved roten. Dekkvingene er noe hvelvede og rundede. Hunnen ligner hannen bortsett fra at kjevene ikke er forstørrede.

Utbredelse

Arten er utbredt på Taiwan.
Nick Park

Morph

Morph er en figur modellert i plastilina som Nick Park laget til serien Hartbeat. Figuren var med i serien fra 1977 til 1979, og var med i Take Hart frem til 1981. 
I 1981 fikk Morph sin egen TV-serie: The Amazing Adventures of Morph. Denne serien ble sendt helt frem til 1983. Neste gang han dukket opp på TV-skjermen var i serien SMart, som han figurerte i fra 1994 til 2008. Han var også med i noen andre serier.

BAFTA

Han har dessuten mottatt fem BAFTA-priser, blant annet vant han en «BAFTA for Best Short Animation» for Den enes død, den andres brød (originaltittel: A Matter of Loaf and Death). Den kortfilmen var også det TV-programmet som fikk flest seere i Det forente kongerike i 2008. I 2000 hadde Parks helaftens spillefilm Chicken Run premiere. Den satte inntektsrekord for stop motion-animerte spillefilmer.

Order of the British Empire

Han har blitt tildelt Den britiske imperieordenen (Order of the British Empire) for sitt arbeid, og har derfor rett til å sette bokstavene OBE etter navnet sitt.
Dicheros khooi

Utseende

En middelsstor (20-27 millimeter), avlang, blank gullbasse uten metallisk glans.
Nettotonn

Nettotonn (NT) er mål for volumet av et skips lasterom eller lastetanker etter Skipsmålingskonvensjonen av 1969.
MERK: nettotonn og nettotonnasje har ingenting med skipets vekt, lasteevne eller kilo å gjøre, det er kun et volummål. 
Nettotonnasje NT er lik en faktor multiplisert med volumet i kubikkmeter av skipets lukkede rom og tanker beregnet for å føre last, men ikke mindre enn 0,30GT.
French Open 1982

French Open 1982 ble spilt mellom 24. mai og 6. juni på Roland Garros-stadion i Paris. French Open er en Grand Slam-turnering i tennis på grus. Mats Wilander vant singleturneringen for herrer og Martina Navrátilová vant singleturneringen for damer.
Nonillion

En nonillion er tusen oktilliarder, eventuelt en million oktilioner, det vil si, det naturlige tallet 1 000 000 000 000 000 000 000 000 000 000 000 000 000 000 000 000 000 000, eventuelt 10^54. Ved å forklare det i «dagligtale» vil det si en milliard milliard milliard milliarder.
Den skotske opplysningstiden

Den skotske opplysningstiden var en periode i Skottland på 1700-tallet som var karakterisert av en bølge av intellektuelle og vitenskapelige prestasjoner. Ved 1750 var skottene, en tid et av de mest tilbakestående land i Europa, blant de mest lese- og skrivekyndige borgerne i Europa, med en beregnet andel på 75 prosent.
Parallelt med den humanistiske og rasjonelle framveksten i den europeiske opplysningstiden i samme epoke frambrakte den skotske opplysningstiden den grunnleggende betydning av menneskelig fornuft kombinert med en avvisning av enhver autoritet som ikke kunne bli rettferdiggjort ved fornuft. Skotske tenkere hadde en optimistisk tro på menneskets muligheter til påvirke endringer til det bedre i samfunnet og naturen, rettledet kun ved fornuft.
Blant periodens framganger var prestasjoner innenfor emner som filosofi, politisk økonomi, ingeniørvitenskap, arkitektur, medisin, geologi, arkeologi, jus, jordbruk, kjemi og sosiologi. Blant de mest framragende skotske tenkerne og forskerne i løpet av denne tiden var Francis Hutcheson, Alexander Campbell, David Hume, Adam Smith, Thomas Reid, Robert Burns, Adam Ferguson, John Playfair, Joseph Black og James Hutton.
Den skotske opplysningstiden hadde innflytelse langt utenfor Skottland, ikke bare på grunn av den aktelse som skotske prestasjoner hadde i Europa og andre steder, men også på grunn av at tankene og holdningene ble fraktet over Atlanterhavet som en del av den skotske diaspora som hadde sin begynnelse i samme epoke. Som et resultat ble et betydelig andel av teknologisk og sosial utvikling i USA, Canada og New Zealand på 1700- og 1800-tallet utført av utvandrede skotter.

Etter unionen med England i 1707

I perioden som fulgte loven Act of Union 1707 som forente Skottland og England i en felles union i statsdannelsen Storbritannia ble Skottlands posisjon i verden endret radikalt. Etter reformasjonen i Skottland ble mange skotske akademikere lærere og forelesere i de store byene på kontinentet, men med begynnelsen og den raske ekspansjon av det nye britiske imperiet kom en oppgang for filosofiske tanker i Skottland og et nær forbløffende mangfold av tenkere.
Skottland var et av de fattigste land i Vest-Europa i 1707, men greide å vende sin oppmerksomhet til den større verden uten engelsk motstand. Skottland blomstret ved de økonomiske fordelene fra frihandelen innenfor det britiske imperiet sammen med de intellektuelle fordelene av å ha etablert Europas første offentlige utdanningssystem siden antikken. Under disse to parallelle stimulansene begynte skotske tenkere å utfolde seg og sette spørsmålstegn ved antagelser som tidligere var blitt tatt for gitt; og med Skottlands tradisjonelle politiske og kulturelle forbindelser med Frankrike, på denne tiden kjerneområdet for den europeiske opplysningstiden, begynte skotter å utvikle en unik praktisk gren av humanismen i en slik grad at Voltaire uttalte «Vi ser til Skottland for alle våre tanker om sivilisasjon».
Grunnkretser i Gloppen kommune

Grunnkretser i Gloppen kommune er delområder og grunnkretser som seksjonerer Gloppen kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Orionidene

Orionidene er en årlig meteorsverm forbundet med Halleys komet. Orionidene er kalles dette fordi punktet hvor de tilsynelatende kommer fra, kalt radianten, ligger i stjernebildet Orion. De kan likevel ses over store områder av himmelen. Meteorsvermen varer omtrent en uke i slutten av oktober. Enkelte år kan meteorene oppstå med en frekvens på 50–70 per time.
Black Beach

Black Beach er et fengsel som ligger i Ekvatorial-Guineas hovedstad Malabo på øya Bioko. Det er et av de mest beryktede fengslene i Afrika. Det har rykte på seg for at fangene blir utsatt for systematisk vanskjøtsel og mishandling. De får heller ikke medisinsk hjelp (FNs Standard Minimum Rules for the Treatment of Prisoners krever at alle fanger skal ha tilgang på et minimum av nødvendig medisinsk hjelp) og matrasjonene er sparsomme.
Black Beach har flere utenlandske fanger – blant dem Simon Mann – dømt for deltagelsen i et mislykket kupp mot Ekvatorial-Guineas president Teodoro Obiang i 2004.
Hoplosternodes

Utseende

En middelsstor (24 millimeter), ganske avlang, blankt kastanjebrun oldenborre. Oversiden er spredt og temmelig kraftig punktert. Den avalnge kroppsformen og den blanke overflaten er karakteristisk.

Utbredelse

Arten er beskrevet fra den Den demokratiske republikken Kongo. Den er bare kjent fra ett enkelt hunn-eksemplar.
Nordvikens fogderi

Nordvikens fogderi var et fogderi i det norske landskapet Båhuslen og omfattet de nordligste delene av lenet, beliggende nord for Søndervikens fogderi. Fogderiet var opprettet senest i 1608 ved delingen av Vikens fogderi i Nordviken og Søndervikens fogderier, som sammen utgjorde det kirkelige området Ranrike prosti (senere Vigen prosti).
Det ble etter avståelsen av Båhuslen til Sverige i 1658 gitt navn Nordervikens fögderi, senere Norrvikens fögderi, fra 1967 Strömstads fögderi.
For første gang

«For første gang» er tittelen på et skillingstrykk Alf Prøysen samlet inn til sin visespalte i «Magasinet for Alle» i 1956. Melodien denne skillingsvisen synges på skal være «Farvel du hvor hvor fader bor».

Teksten

1.Jeg var en pike på femten år

med øyne blå og med blonde hår,

og jeg var smukk og om livet smal

da tok min moder meg med på ball for første gang.
2.En lille løytnant på ballet var,

et ridderkors han på brystet bar,

han talte til meg om kjærlighet

beskjedent slo jeg mitt øye ned, for første gang.
3.Og da vi salen til sist forlot

farvel han sagde, øm og god,

av elskovsfryd var jeg syk og matt

mitt hjertes fred hadde meg forlatt, for første gang.
4.Og snart han gjorde hos oss visitt,

han talte vennlig og ømt og fritt,

om livets gleder og Hymens bånd

og henrykt trykkede han min hånd, for første gang.
5.En dag mens moder i kjøkkenet sto

da vokste rett hans begeistrings mot

han ba så bønnlig og ganske tyst

jeg ga min løytnant et kjærlig kyss for første gang.
6.Han kom så ofte og var så glad,

om stevnemøte til sist han bad,

hva dyd og plikter meg foreskrev

jeg glemte alt og forført jeg ble for første gang.
7.I speglet så jeg med sorg i sinn

at uskyldsren forlot mitt kinn

og aldri mer jeg min elsker så

og snart et barn ved mitt hjerte lå, for første gang.
8.Tag jer i vare I piker små

at ei som meg det skal eder gå,

og hvis en herre til eder kom

så nekt ham straks hva han beder om for første gang.
Agnes av Danmark

Agnes av Danmark (også Agnete, født 1249, død ca. 1290) var en dansk prinsesse og klosterstifter. 
Agnes var datter av kong Erik Plogpenning og dronning Jutta av Sachsen. Agnes var kun ett år da hennes far ble myrdet av broren Abel på Slien – som deretter i et par år var konge av Danmark. Agnes mor giftet seg påny med borggreven av Magdeburg og flyttet til Tyskland, hvoretter hennes barn vokste opp ved Christoffers hoff. Som kongsdatter hadde Agnes krav på slektsgods, men det var vanskelig for  henne å hevde sine rettigheter overfor den øvrige familie.

Skt. Agnete kloster

I år 1264 ble Skt. Agnete dominikanerkloster for kvinner grunnlagt i Roskilde – Agnes skulle være dets forstander og abbedisse. To år senere kom også hennes søster Jutta til klosteret hvor hun overtok stillingen som priorinne. Det kan se ut som om de to søstre ikke har funnet seg til rette med klostertilværelsen. Omkring 1270 forlot de  Skt. Agnete, hvoretter Jutta tok opphold hos søsteren Sophie som var dronning av Sverige, mens Agnes' skjebne de første 15 år etter flukten er ukjent. De to prinsessers brudd med klosterlivet vakte oppsikt i samtiden. Kort før sin død i 1282, erklærte derfor enkedronning Margarete Sambiria i selvforsvar, at hun intet ansvar hadde hatt for prinsessenens handlinger, og at de frivilligt hadde valgt å ta sløret.  
Agnes ser siden ut til å ha fått kontroll over deler av sin arv, ettersom hennes godstransaksjoner finnes dokumentert på Sjælland. I 1286 skjenket hun gods i Hesselby til Sorø kloster og i 1288 gods i Bukkerup til Clara kloster. Lenge etter hennes død var det dog stridigheter omkring søstrenes gods mellom arvinger, konge og Skt. Agnete kloster. Prinsessens kloster klarte omsider å sikre seg det meste av det omstridtte godset, og overlevde helt frem til reformasjonen.
Innbytter

Innbytter er et uttrykk mest brukt innen lagidrett. En innbytter er en spiller som ikke spiller fra start i en kamp, men blir byttet inn mot en av spillerne på banen underveis i kampen. Innbyttere har som oftest friske bein, og settes som regel innpå når noen av de andre spillerne blir slitne eller skadet.

Superinbytter

Enkelte spillere har fått stempelet superinnbytter, mest kjent er kanskje Ole Gunnar Solskjær, som blant annet scoret fire mål på 12 minutter som innbytter i 8–1-seieren borte mot Nottingham Forest og avgjorde Mesterligafinalen i 1999 som innbytter.
Hooper – Den amerikanske helten

Handling

Den aldrende stuntmannen Sonny Hooper (Burt Reynolds) har lenge vært en av de beste og mest ettertraktede i filmbransjen. Men nå begynner ryggen å plage ham, samtidig som han innser at de yngre guttene i bransjen er mer vågal og pågående enn ham selv. Han rives mellom et ønske om å trekke seg tilbake sammen med kjæresten og ønsket om å bevise at han fortsatt er den beste. I sin siste filminnspilling bestemmer han seg for å gjøre tidenes største bilstunt – mot legens råd.
Martha’s Vineyard

Martha's Vineyard er en 231,75 km² stor øy ved sørkysten av Cape Cod i Massachusetts. Øya har en fast befolkning på 15 000 og utgjør det meste av Dukes County (resten av fylket består av Elizabeth Islands og Nomans Land). 
Øya var hjem for et av de første kjente samfunn av døve, og er kjent for et helt spesielt tegnspråk som var med å legge grunnlaget for amerikansk tegnspråk. Øya er nå primært kjent som en sommerkoloni, selv om helårsbefolkningen har økt betraktelig siden 1960-tallet, til tross for at øya kun er tilgjengelig via fly eller båt/ferge.
Øya er den tredje største på østkystren av USA, og den største som ikke har landfast forbindelse.
Natalija Pohrebnjak

Karriere

Pohrebnjak er født i Kharkov oblast, og representerer Dynamo Kharkiv. Som junior har hun to EM-medaljer. Ved Junior-EM 2007 var hun med og vant sølv på 4 x 100 meter stafett, sammen Hanna Titimets, Anna Yaroshchuk og Jelizaveta Bryzjina, men endte på fjerdeplass på 100 meter. To år senere deltok hun ved U23-EM i friidrett 2009, der hun fikk sølv på 100 meter, bak Lina Grincikaitė. 
Hun deltok også ved Junior-VM 2004 og 2006, og VM i 2007 og 2009, samt OL 2008, uten noen medaljer fra disse mesterskapene. 
Hun ble ukrainsk mester på 100 meter i 2009. 
Ved EM i friidrett 2010 i Barcelona vant hun gull på 4 x 100 meter stafett, sammen med Olesya Povh, Mariya Ryemyen og Yelizaveta Bryzhina. Under et stevne i Jalta i mai 2011 satte hun ny personlig rekord på 100 meter, med tiden 11,17. Ved Universiaden 2011 i august vant de ukrainske jentene gull på 4 x 100 meter, foran USA og Jamaica. Pohrebjak løp da sammen Hanna Titimets, Hrystyna Stuy og Yelizaveta Bryzhina. I august-september deltok hun også ved VM i friidrett 2011, der hun vant bronse på 4 x 100 meter, denne gang sammen Olesya Povh, Mariya Ryemyen og Hrystyna Stuy.
Allgemeines Landrecht für die preußischen Staaten

Allgemeines Landrecht für die preußischen Staaten (den allmenne landretten for de prøyssiske stater, ALR) var et lovverk som ble gitt av kong Fredrik den store av Preussen. Det var det første forsøk på å samle et helt lands rett i ett lovverk.
Lovbokens røtter går tilbake til kong Fredrik I av Preussens  ønske om å skape et enhetlig rettssystem. Disse grunnleggende reformene ble imidlertid først satt ut i livet under Fredrik den stores styre, da han ga oppdraget til storkansler Samuel von Cocceji. Coccejis forsøk på å skape et felles lovverk, det såkalte Project eines Corporis Juris Fridericiani (1749/51) ble imidlertid resultatløst.
Først med kabinettsordre av 14. april 1780 fikk storkansler greve Johann Heinrich Casimir von Carmer i oppdrag å utarbeide et felles lovverk. Etter kongens vilje delegerte storkansleren arbeidet til flere fremtredende jurister. De viktigste var Carl Gottlieb Svarez (sivilrett) og Ernst Ferdinand Klein (strafferett).
Den allmenne landretten ble ferdigstilt 1792 som Allgemeines Gesetzbuch für die Preußischen Staaten (AGB). En omarbeidelse fulgte på grunn av begivenhetene under den franske revolusjon, hvor den konservative eliten i Preussen fikk gjennomslag for sine betenkeligheter ved lovbokens liberale tendenser. Mange borgerrettigheter ble da fjernet fra lovboken eller begrenset. Den allmenne landretten trådte først under Fredrik den stores etterfølger, Fredrik Wilhelm III, i kraft, den 1. juni 1794.
Korean Air flight 858

Korean Air flyvning 858 var en internasjonal ruteflyvning mellom Bagdad i Irak og Seoul i Sør-Korea. 29. november 1987 ble flyvningen utsatt for et bombeangrep, og flyet eksploderte i luften da det ble detonert en bombe plassert i en bagasjehylle i flyets passasjerkabin av to nordkoreanske agenter.
Agentene, som handlet på ordre fra Nord-Koreas regjering, plasserte bomben før de forlot flyet under den første mellomlandingen i Abu Dhabi i De forente arabiske emirater. Bomben detonerte mens flyet fløy over Andamanhavet mot sin andre mellomlanding i Bangkok i Thailand. Flyet var av typen Boeing 707-3B5C. Alle om bord i flyet, 104 passasjerer og elleve besetningsmedlemmer (de fleste av dem sydkoreanere), omkom. Angrepet fant sted 34 år etter den koreanske våpenhvileavtalen som gjorde slutt på fiendtlighetene i Koreakrigen den 27. juli 1953.
De to gjerningspersonene ble sporet til Bahrain, der de begge inntok ampuller med cyanid skjult i sigaretter da de innså at de var i ferd med å bli pågrepet. Den mannlige gjerningspersonen døde, men den kvinnelige, Kim Hyon-hui, overlevde og tilsto senere bombeangrepet. Hun ble dømt til døden etter å ha blitt stilt for retten for angrepet, men ble senere benådet av Syd-Koreas president, Roh Tae-woo, da man anså at hun var blitt hjernevasket i Nord-Korea. Kvinnens vitnesbyrd impliserte Kim Jong-il, som på den tiden var den fremtidige lederen av Nord-Korea, som personen som i siste instans hadde ansvar for angrepet. Det amerikanske utenriksdepartementet klassifiserer angrepet på KAL 858 som et terrorangrep og har, med unntak for årene 2008-2017, oppført Nord-Korea som en "statlig sponsor av terrorisme".
Etter angrepet har de diplomatiske forbindelsene mellom Nord-Korea og Syd-Korea ikke forbedret seg i vesentlig grad, selv om noe fremgang har funnet sted i form av to inter-koreanske toppmøter. Den kvinnelige gjerningspersonen har utgitt en bok der hun forteller om å ha fått opplæring på en etterretningsskole som drives av Nord-Koreas hær, og å ha blitt beordret personlig av Kim Jong-il om å gjennomføre angrepet. Hun ble stemplet som landsforræder av Nord-Korea, og ble en kritiker av Nord-Korea etter å ha sett Syd-Korea. Hun bor nå i eksil, og under kontinuerlig vakthold i frykt for at den nordkoreanske staten ønsker å myrde henne.
Den kontinentale kongressens president

Embetets mandatperiode

Før ratifiseringen av Konføderasjonens artikler hadde Kongressens presidenter mandatperioder uten en spesifisert lengde. Deres mandatperiode ble avsluttet da de gikk av, eller – dersom det ikke var en formell fratreden - da Kongressen valgte deres etterfølger. Da Peyton Randolph, som ble valgt i september 1774, til å presidere over Den første kontinentale kongressen, ikke kunne være tilstede de siste få dagene av sesjonen på grunn av dårlig helse, ble Henry Middleton valgt til å erstatte ham. 
Da Den andre kontinentale kongressen trådte sammen i mai året etter, ble Randolph igjen valgt som president, men han vendte tilbake til Virginia to uker senere for å presidere over House of Burgesses (Virginias lovgivende forsamling). John Hancock ble valgt til å fylle det ledige embetet, men hans posisjon var litt vag, fordi det var uklart om Randolph hadde gått av eller var på permisjon. Situasjonen ble ubehagelig da Randolph vendte tilbake til Kongressen i september 1775. Noen delegater mente at Hancock burde ha gått av, men det gjorde han ikke. Saken ble først løst ved Randolphs plutselige bortgang oktober samme år.
Uklarhet fordunklet også avslutningen på Hancocks mandatperiode. Han forlot stillingen i oktober 1777 for det han trodde var en forlenget permisjon. Da Hancock vendte tilbake oppdaget han at Kongressen hadde valgt Henry Laurens til å erstatte ham. Hancock, hvis mandatperiode varte fra 24. mai 1775 til 29. oktober 1777 (en periode på 889 dager), var den  presidenten som tjente lengst.
Lengden på presidentens mandatperiode ble til slutt kodifisert gjennom artikkel ni i Konføderasjonens artikler, som bemyndiget Kongressen «til å utnevne én av dens medlemmer til å presidere; under den forutsetning at ingen person skal få lov til å tjenestegjøre i embetet som president i mer en ett år i løpet av en treårsperiode.» 
Da Konføderasjonens artikler trådte i kraft i mars 1781 avholdt imidlertid ikke Den kontinentale kongressen valg på en ny president under den nye grunnloven. Istedet ble Samuel Huntington sittende mye lenger enn det som det nye rotasjonsprinsippet tillot. Den første presidenten som tjenestegjorde i en spesifisert mandatperiode på ett år var John Hanson (6. november 1781–4. november 1782).
Spørsmålet fra Suvikrānta

Spørsmålet fra Suvikrānta (devanāgarī: सुविक्र्āन्तविक्र्āमिपरिपृक्छ, sanskrit: suvikrāntavikrāmiparipriccha, tibetansk: འཕགས་པ་རབ་ཀྱི་རཏཟལ་གྱིས་རྣམ་པར་གནོན་པས་ཤུས་པ་ཤེས་རབ་ཀྱི་ཕ་རོལ་ཏུ་ཕྱིན་པ་བསྟན་པ, wylie: ’Phags pa rab kyi rtzal gyis rnam par gnon pas shus pa shes rab kyi pha rol tu phyin pa bstan pa, kinesisk: 勝天王般若波羅蜜經, pinyin: shèngtiānwáng bōrěbōluómì jīng, koreansk: 승천왕반야바라밀경, hangul: seungcheonwang banyabaramil gyeong, japansk: ショウテンノウハンニャハラミツキョウ, rōmaji: shōtennō hannya haramitsu kyō, vietnamesisk: Thắng thiên vương bát nhã ba la mật kinh), også kalt prajñāpāramitāsūtraen i 2 500 vers (devanāgari: स्āर्द्धद्विससहशृक्āप्रज्ñāप्āरमित्ā, sanskrit: sārddhadvisasahashrikāprajñāpāramitā) og hymnen til prajñāpāramitā (devanāgari: प्रज्ñāप्āरमित्āस्तोत्र, sanskrit: prajñāpāramitāstotra), er en mahāyānabuddhistisk hymne. Hymnen er en lovprisning av gudinnen prajñāpāramitā, som er en bodhisattva og en personifisering av det tekniske begrepet prajñāpāramitā eller «visdommens perfeksjon». I tibetansk buddhisme kalles hun «den store mor» (ཡུམ་ཆེནམོ, wylie: yum chenmo), og i kinesisk buddhisme blir hun identifisert med Guanyin.
Hymnen ble skrevet av den indiske buddhistmunken Rāhulabhadra i året 225 e.Kr. Han tilhørte retningen Madhyamaka. Den originale teksten er bevart på sanskrit, og et sanskritmanuskript fra Nepal er bevart i Cambridge University Library. En oversettelse til tibetansk ble foretatt i det 8. århundre. Oversettelsen baserte seg på et sanskritmanuskript fra Nepal med tittelen ārya suvikrāntivikrāmi-pariprccha prajñāpāramitā nirdesha. Denne teksten ble i sin tur oversatt til mongolsk.
Sanskrit-manuskriptet som lå til grunn for oversettelsen til kinesisk i året 565 e.Kr. hadde tittelen Devarāja pravara prajñāpāramitā.

Den tibetanske oversettelsen

En tibetansk oversettelse fra det 8. århundre (’Phags pa rab kyi rtzal gyis rnam par gnon pas shus pa shes rab kyi pha rol tu phyin pa bstan pa) ble oversatt fra en sanskrit-original fra Nepal som hadde tittelen Ārya suvikrāntivikrāmi-pariprccha prajñāpāramitā nirdesha.
Rue Cassette

Rue Cassette er en gate i 6. arrondissement i Paris. Den løper mellom rue de Rennes (ved place Mireille-et-Jacques-Renouvin) til rue de Vaugirard. Institut Catholique de Paris ligger langs et betydelig strekk av gaten, og bidrar til at området har et stort innslag av studenter, fremfor alt teologi-, filosofi- og jus-studenter.
Hôtel Cassel lå her og var viktig på 1500-tallet; derfor het gaten opprinnelig Ruelle de Cassel, Rue de Cassel, og så Grant rue de Cassel. Navnet ble forvansket mot slutten av 1500-tallet slik at det nå er blitt Cassette.
Pusselbitar

Handling

Serien handler om sykkelbudet Joel som finner kjærligheten i form av Marika. Hun har en midlertidig jobb på kontoret til et bemanningsforetak. Når Joel har fattet mot til å by henne ut er hun ikke lenger der. Hans foreldre Björn og Marianne skal skilles etter at Björn har vært utro med en elev på trafikkskolen hvor han er lærer. Marianne er knust i begynnelsen, men blir trøstet av Björns bror Hans, og han trøster henne så godt at hun forelsker seg i ham.